open-index/open-wikipedia-markdown huggingface dataset:
Etu-Kaukasia

**Etu-Kaukasia** tai **Pohjois-Kaukasia** (myös *Ciskaukasia*, ) on Venäjällä Kaukasusvuoriston pohjoispuolella sijaitseva maantieteellinen alue. Laajemmin se muodostaa osan Pohjois-Kaukasiaa.

Alue rajoittuu pohjoisessa Kuman–Manytšin vajoamaan, lännessä Asovanmereen ja Kertšinsalmeen sekä idässä Kaspianmereen. Lännessä siihen kuuluu Kubanin–Asovanmeren alanko, Kubanin alajuoksun eteläpuolella sijaitseva loiva tasanko, Kubanjoen suisto sekä siihen liittyvä Tamanin niemimaa. Keskiosassa ovat Stavropolin ja Terekin–Sunžan ylängöt sekä niiden välisellä tasangolla kohoava Mineralnyje Vodyn vuoriryhmä (Beštau, Mašuk, Železnaja ym.). Itäosa käsittää Terekin–Kuman alangon.

Etu-Kaukasian länsi- ja keskiosat ovat tärkeää maatalousaluetta. Idän puoliaavikkoa käytetään laidunmaana. Seudulla on öljy- ja kaasuesiintymiä.

## Katso myös
* Etelä-Kaukasia
* Kaukasia
* Kaukasus
* Pohjois-Kaukasia

## Lähteet
Elswick (Newcastle upon Tyne)

**Elswick** on alue Newcastle upon Tynen kaupungissa Englannissa. Se sijaitsee kaupungin länsiosassa ja rajoittuu Tynejokeen. Koillisen hiilikaivosteollisuudesta on ensimmäinen maininta vuodelta 1330, jolloin kirjattiin, että Tynemouthin priori antoi ”Elstewykeen” luvan Heygrove-nimiselle hiilikaivokselle viiden punnan vuosivuokralla. Elswickin nimi tunnetaan William Armstrongin suurista sotatarvike- ja meriteollisuustehtaista *[[Mitchell & Co. Elswick Park]]*, jotka liittyvät samannimiseen vanhaan kartanoon, joka nyt on virkistysaluetta.

Alueen väkiluku on 11&nbsp;325, mikä on 4,4 prosenttia Newcastlen koko väestöstä. Alueen väestöstä 33 prosentilla on auto, kun kaupungissa keskimäärin auton omistajia västöstä on 54,7 prosenttia.

## Koulutus
Elswickissä on kaksi alakoulua, St Michael’s RC ja Canning Street ja yksi esikoulu. Alueella on myös Newcastle College.

## Virkistys ja vapaa-aika
Elswickissä on Cruddas Parkin kirjasto. Elswickin puisto ja uima-allas sijaitsevat myös alueella, ja siellä on tenniskenttiä ja sateelta suojattuja 5 A Side -pelipaikkoja.

## Tilastot

Alueen 5&nbsp;886 rakennuspaikasta 12,9 % on rakentamattomia, mikä on yli kaksinkertainen luku verrattuna kaupungin keskimääräiseen 5,3 prosenttiin. Omistaja asuu 28,6 % asunnoista, mikä on paljon vähemmän kuin kaupungissa keskimäärin: 53,3 %.

## Lähteet
*Newcastle Council 2001 väestötilasto, Elswick

### Viitteet

## Aiheesta muualla
* Newcastle Council Ward Info: Elswick
PPS

**PPS** voi tarkoittaa seuraavia:

* PPS, *Performance Pyramid System*, suorituskykypyramidi
* PPS, *Polska Partia Socjalistyczna*, Puolan sosialistinen puolue
* PPS, neuvostoliittolainen konepistooli (mallit PPS-42 ja PPS-43)
* PPS, *Precise Positioning Service*, GPS:n tarkempi, vain valtuutettujen käyttäjien käytössä oleva versio
* PPS, *post post scriptum*, toinen jälkikirjoitus kirjeen lopussa
* PPS, Poliisien Palloseura, helsinkiläinen lentopallon erikoisseura
* PPS, Pakkalan Palloseura, vantaalainen jalkapalloseura
* PPS, Postperikardiotomiaoireyhtymä 
* PPS, polyfenyleenisulfidi, polymeeri
* .pps, yksi PowerPoint -tiedostojen tiedostopäätteistä

## Lähteet
Press-on-Regardless Rally

**Press-on-Regardless Rally** on Detroitissa järjestettävä tierallikilpailu. Kilpailu järjestettiin ensimmäistä kertaa vuonna 1949 ja vuodesta 1950 lähtien kilpailu on järjestetty aina vuosittain. Se on Yhdysvaltain vanhin yhtäjaksoisesti järjestetty rallikilpailu.

Ralli järjestettiin alun perin tasanopeusajona, jossa autokuntien tuli noudattaa reitille ennakkoon määrättyä keskinopeutta mahdollisimman tarkasti. Ensimmäinen erikoiskoetyyppinen osuus tuli mukaan vuoden 1968 ralliin, ja 1970-luvun alkuun mennessä ralli oli muuttunut kokonaan erikoiskoekilpailuksi. Vuosina 1973 ja 1974 kilpailu oli ralliautoilun MM-sarjan osakilpailu. Tuolloin kilpailun voittivat kanadalainen Walter Boyce ja ranskalainen Jean-Luc Thérier. Suomalaisista kilpailun ovat voittaneet Taisto Heinonen vuonna 1979 ja Hannu Mikkola vuonna 1983. Rallista tuli jälleen tasanopeusajo vuonna 1994.

## Lähteet
Pohjois-Kaukasia

**Pohjois-Kaukasia** () on Venäjään kuuluva maantieteellinen alue. Se käsittää Etu-Kaukasian sekä Kaukasuksen pääjonon pohjoisrinteet Azerbaidžaniin kuuluvaa vuoriston itäosaa lukuun ottamatta. Pohjois-Kaukasiaan luetaan myös Ison-Kaukasuksen etelärinne lännestä aina Abhasian rajalle saakka.

Maantieteellisessä Pohjois-Kaukasiassa sijaitsevia hallinnollisia alueita ovat Krasnodarin ja Stavropolin aluepiirit, Adygeia, Karatšai-Tšerkessia, Kabardi-Balkaria, Pohjois-Ossetia, Ingušia, Tšetšenia ja Dagestan. Siihen kuuluu myös Rostovin alueen eteläosa sekä osa Kalmukiasta.

Pohjois-Kaukasian talousalue käsittää edellä mainittujen alueiden lisäksi koko Rostovin alueen. Sen ulkopuolelle jää Etu-Kaukasiaan kuuluva Kalmukian länsiosa.

Pohjois-Kaukasiaa ja siihen kuuluvia tasavaltoja kutsutaan usein *Pohjois-Kaukasukseksi*. Suositeltavampaa on käyttää nimitystä *Pohjois-Kaukasia*, koska kaikki tasavallat käsittävät Kaukasusvuoriston lisäksi myös tasankoseutuja, joilla asuu suurin osa väestöstä.

## Katso myös
* Etelä-Kaukasia
* Etu-Kaukasia
* Kaukasia
* Kaukasus

## Lähteet

## Aiheesta muualla
Eeva Koivusalo

**Eeva Koivusalo** (s. 18. maaliskuuta 1963 Seinäjoki) on suomalainen muusikko. Hän on toiminut basistina, sovittajana, tuottajana ja säveltäjänä. Julkisuuteen Koivusalo tuli 1980-luvun alussa Se-yhtyeen basistina.  Tämän jälkeen hän on soittanut muun muassa Liisa Akimofin, Niko Ahvosen, Maritta Kuulan ja Jukka Pojan yhtyeissä. Koivusalo on myös säveltänyt elokuvamusiikkia.

Koivusalo tekee yhteistyötä Liisa Luxin ja Rosa Liksomin kanssa Liksom Lux -projektissa muusikkona, tuottajana ja taiteellisena johtajana.

## Lähteet

* 

### Viitteet
KNM Harald Haarfagre (1897)

**KNM Harald Haarfagre** oli Norjan laivaston toisessa maailmansodassa palvellut Tordenskjold-luokan rannikkopanssarilaiva, joka osallistui Norjan puolustukseen Saksan hyökättyä maahan huhtikuussa 1940.

## Valmistus

Alus tilattiin 1896 Armstrongin Low Walkerin telakalta Elswickistä. Suunnittelijana oli Phillip Watts. Köli laskettiin 18. maaliskuuta 1896 telakkanumerolla 648. Alus laskettiin vesille 4. tammikuuta 1897. Aluksen viimeiset telakan koeajot päättyivät ja se luovutettiin tilaajalle 10. kesäkuuta 1898.

## Palvelus
*Harald Haarfagre* todettiin sotaan kelpaamattomaksi 1930-luvun puolivälissä. Saksan hyökättyä Norjaan huhtikuussa 1940 alus jäi saksalaisille. 

## Thetis
Saksan laivasto muutti aluksen ilmatorjuntatehtäviin aseistettuna kuudella 105, kahdella 40 ja neljällätoista 20 millimetrin  ilmatorjuntatykillä ja nimesi sen *Thetikseksi*.

## Toisen maailmansodan jälkeen
Alus  palautettiin Saksan antauduttua ja Euroopan sotatoimien päätyttyä Norjan laivastolle, joka sijoitti sen majoituskäyttöön sekä kuljettamaan saksalaisia sotavankeja. Alus myytiin romutettavaksi 1948.
  
## Lähteet
*
*

### Viitteet
Ljah’avitšy

**Ljah’avitšy** () eli **Ljahovitši** () on pientalovaltainen pikkukaupunki ja hallintopiirin keskus Valko-Venäjän Brestin alueen pohjoisosissa. Kaupungin mukaan nimetyn Ljah’avitšskin piirin naapureina ovat Baranavitšy luoteessa, Njasviž koillisessa, Kletsk idässä, Hantsavitšy etelässä ja Ivatsevitšy lounaassa. Lokakuun 2009 väestönlaskennan mukaan koko hallintopiirissä asui 30&nbsp;498 henkeä, mikä sisältää Ljah’avitšyn kaupunkiväestön (10&nbsp;997).

## Liikenne
Kaupungin linja-autoasema sijaitsee keskustan länsiosissa ja rautatieasema noin 2,5 km keskustasta lounaaseen. Liikenteellisesti merkittävä on kantatie P4, joka luo maantieyhteyden Baranavitšyyn (20 km:n päässä). Tämän kaupungin itäosien kautta päästään kantateille P2 ja P5 sekä moottoritielle M1. Ljah’avitšystä etelään mentäessä kantatie P4 liittyy 11 kilometrin päässä poikittaiseen P43-kantatiehen.

## Lähteet

## Aiheesta muualla
*Kaupunkikuvaus  (bycity.org)
*Kaupunkikuvaus   (garady.org)
*Tietoa kaupungista ja hallintopiiristä  (dorogiby.info)
*Kaupunkikeskustan kartta  (bycity.org)
*WikiMapia karttalinkki, kohteiden selitykset pääosin ,  tai 
*Neuvostoliiton aikaista 1:200 000 topografikarttaa alueesta 
*Valko-Venäjän juna-aikatauluja  
*Kuvia kaupungin rakennuksista   (globustut.by)
(202421) 2005 UQ513

**** on transneptuninen kohde, joka on löydetty vuonna 2005. Kohteen absoluuttinen magnitudi on .

Kohde on "kuuma" cubewano jota pidetään todennäköisenä kääpiöplaneettana.

Kohde kiertää Auringon ympäri  (noin ) kiertoradalla, jossa se on lähimmillään  ja etäisimmillään  astronomisen yksikön päässä Auringosta. Pyörähdysaika akselin ympäri on .

Kohteen pinnalla vaikuttaisi olevan jonkin verran vesijäätä. Kohteen apogeum tapahtunee vuonna 2124.

## Lähteet
Washington Capitols

**Washington Capitols** oli vuosina 1946–1951 toiminut NBA-seura. Capitols pelasi parhaimmillaan sarjan loppuotteluissa.

## Historia
Seura perustettiin vuonna 1946 BAA:n syntymisen myötä. Joukkueen omistajana toimi Mike Uline ja seura oli ainoita BAA-seuroja, jolla ei ollut yhteyttä jääkiekkoseuroihin. Capitolsin ensimmäiseksi päävalmentajaksi hankittiin Red Auerbach, joka keräsi joukkueen laivaston miehistä. Joukkue voitti kauden aikana 49 ottelua ja hävisi vain 11. Pudotuspeleissä seura eteni välieriin saakka. Kaudella 1948–1949 Capitols voitti jälleen divisioonansa mestaruuden ja eteni aina sarjan loppuotteluihin asti. Loppuottelusarjassa seura kohtasi Minneapolis Lakersin, mutta loukkaantumisista kärsinyt Capitols hävisi ottelusarjan voitoin 4–2. Kolmen kauden jälkeen Auerbach lähti seurasta. Seuran kahtena viimeisenä kautena joukkue hävisi enemmän pelejä kuin voitti. Kaudella 1950–1951 joukkueessa pelasi sarjan historian ensimmäinen afroamerikkalainen pelaaja, Earl Lloyd. Vuonna 1951 seura jättäytyi pois NBA:sta.

## Lähteet

## Aiheesta muualla
*Basketball-Reference
Eksemptio

**Eksemptio** (myös eksemtio, , pois ja *emptio,* otto) liittyy yleensä oikeustieteeseen ja tarkoittaa poikkeusta ja vapautusta yleisestä säännöstä tai rasituksesta. Nimitys liittyy erityisesti katolisen kirkon kirkko-oikeuteen. Tällaisella poikkeussäännöllä hengellinen laitos tai virkamies (esimerkiksi luostari tai piispa) vapautetaan tavanomaisesta hengellisestä tuomiovallasta ja alistetaan ylemmän hengellisen viranomaisen tai paavin alaiseksi. Eksemptiota nautti esimerkiksi ranskalainen Clunyn luostari, kun se oli alistettuna paavin alaiseksi. Myöhemmin samassa asemassa ovat olleet munkkikunnat ja muut sääntökunnat.

## Lähteet
Daniela Merighetti

**Daniela Merighetti** (s. 5. heinäkuuta 1981 Brescia) on italialainen alppihiihtäjä. Hän edustaa seuratasolla GS Fiamme Giallea.

Merighetti on kilpaillut maailmancupissa vuodesta 2000 lähtien. Hän on päässyt kolmen parhaan joukkoon kuudessa kilpailussa. Maaliskuussa 2003 hän sijoittui toiseksi Åren suurpujottelussa, tammikuussa 2012 hän voitti syöksylaskun Cortina d'Ampezzossa, helmikuussa 2012 hän oli kolmas Banskon supersuurpujottelussa ja tammikuussa 2013 hän oli toinen Sankt Antonin syöksylaskussa. Hän oli kolmas Cortina d'Ampezzon syöksylaskussa tammikuussa 2015 ja La Thuilen syöksylaskussa helmikuussa 2016.

Merighetti osallistui olympialaisiin ensimmäistä kertaa vuonna 2006. Tuolloin hän oli syöksylaskussa kolmaskymmenestoinen, mutta ei saanut tulosta pujottelussa eikä alppiyhdistetyssä. Hän oli seuraavan vuoden MM-kisoissa superalppiyhdistetyssä viidestoista ja syöksyssä seitsemästoista. Merighetti oli syöksylaskussa kuudestoista Val d'Isèren MM-kisoissa 2009. Hän osallistui Vancouverin olympialaisissa 2010 sekä supersuurpujotteluun, alppiyhdistettyyn että syöksylaskuun, mutta keskeytti joka lajissa. Garmisch-Partenkirchenin MM-kisoissa 2011 hän oli syöksylaskussa seitsemäs ja supersuurpujottelussa yhdeksäs. Schladmingin MM-kilpailuissa 2013 hän sijoittui supersuurpujottelussa seitsemänneksi. Sotšin olympialaisissa 2014 hän oli syöksylaskussa neljäs ja Vailin / Beaver Creekin MM-kilpailuissa 2015 kahdeksas.

## Lähteet

## Aiheesta muualla
* Merighetin kotisivut
Américo Tomás

**Américo de Deus Rodrigues Tomás** (19. marraskuuta 1894 – 18. syyskuuta 1987) oli portugalilainen amiraali ja poliitikko. Hän oli Portugalin presidentti vuosina 1958–1974.

## Lähteet

## Aiheesta muualla
Bobby Beausoleil

**Robert Kenneth ”Bobby” Beausoleil** (s. 6. marraskuuta 1947 Santa Barbara,  Kalifornia) on yhdysvaltalainen muusikko, säveltäjä ja näyttelijä. Hän tunnetaan myös läheisestä suhteestaan Charles Mansonin perheeseen sekä Gary Hinmanin murhasta 27. heinäkuuta 1969. Beausoleil tuomittiin elinkautiseen vankeuteen. Tammikuussa 2019 – 50 vuoden vankeuden jälkeen – Kalifornian ehdonalaislautakunta suositteli hänen vapauttamistaan.

## Musiikki- ja elokuvaura
Beausoleil soitti 1960-luvulla muun muassa Arthur Leen Love-yhtyeessä ja kitaraa sekä sitaria Magick Powerhouse of Oz-yhtyeessä. Elokuvaohjaaja Kenneth Anger halusi Beausoleilin säveltävän musiikin Lucifer Rising -elokuvaansa. He kuitenkin riitautuivat ja Beausoleil varasti Angerin auton, elokuvakamerat ja 500 metriä jo kuvattua elokuvaa. Anger otti kuitenkin yhteyttä uudestaan Beausoleiliin vuonna 1976. Nyt tällä olikin runsaasti aikaa sävellystyöhön kärsiessään elinkautista.

Beausoleil esiintyy myös Angerin 11-minuuttisessa lyhytelokuvassa Invocation of My Demon Brother roolittaen Luciferia muun muassa Angerin itsensä ja Anton LaVeyn kanssa vuonna 1969.

### Lucifer Rising-soundtrack
Lucifer Rising elokuvan soundtrack sävellettiin ja äänitettiin vuosina 1976-1979 ja julkaistiin vinyylinä 1981 ja CD-formaatissa 2005

#### Kappalelista

### Kokoonpano albumilla
*Bobby Beausoleil - sähkökitara, bassokitara
*Steve Grogan - sähkökitara
*Richard Sutton - Sähköurut, sähköpiano
*Andy Thurston - Rummut
*Tim Wills - Sähköpiano

## Lähteet
* 
### Viitteet

## Aiheesta muualla
Portugalin pääministeri

**Portugalin pääministeri** () on Portugalin hallituksen johtaja, joka on tavallisesti suurimman parlamenttipuolueen puheenjohtaja. Hänet nimittää presidentti. Nykyinen pääministeri Luís Montenegro on ollut virassa huhtikuuta 2024 lähtien.

Vuonna 2024 Portugalin pääministerin palkka oli 5 838,21 euroa kuukaudessa.

## Katso myös
*Luettelo Portugalin pääministereistä

## Lähteet
Tarapacá

**Tarapacán alue** on yksi Chilen 15 hallinnollisesta alueesta. Sen virallinen järjestysnumero on I ja  pääkaupunki Iquique. Vuoden 2017 väestönlaskennassa alueella oli 330&nbsp;558 asukasta. Sen pinta-ala on 42&nbsp;226 neliökilometriä.
Maipon laakso Tarapacan alueella on Chilen perinteisintä viininviljelyaluetta.

## Lähteet

## Aiheesta muualla
KNM Rjukan (1860)

**KNM Rjukan** oli Norjan laivaston Rjukan-luokan 2. luokan tykkivene, joka laskettiin vesille 1860. 

## Palvelus
Alus muutettiin vuonna 1893 esikuntalaivaksi, jolloin sen aseistukseksi tuli kaksi 65 ja kaksi 37 millimetrin tykkiä. Alus poistettiin ensimmäisen maailmansodan päätyttyä palveluksesta ja se myytiin.

## Lähteet
*
*

### Viitteet
Georgetownin yliopisto

**Georgetownin yliopisto** on jesuiittojen ylläpitämä yksityinen yliopisto Georgetownin historiallisessa kaupunginosassa Washingtonissa Yhdysvalloissa. Yliopiston on perustanut Baltimoren piispa John Carroll vuonna 1789, ja se on maan vanhin katolinen yliopisto.

Vuonna 2016 *[[U.S. News & World Report]]* -lehden rankingissä Georgetownin yliopisto sijoitettiin 20. tilalle parhaiden yhdysvaltalaisyliopistojen joukossa.

## Lähteet

## Aiheesta muualla
Asuntotontti

**Asuntotontti** oli Suomen asutustoimintaan liittyvä tilamuoto. Asuntotontteja muodostettiin yleensä asutuskeskusten läheisyyteen. Tontin pinta-ala määräytyi sen suuruiseksi, että se soveltui asuinrakennukselle, mutta ei maatalouden harjoittamiseen. Tavallisesti asuntotontin ala oli yli 2&nbsp;000 neliömetriä. Asuntotontin lähikäsitteitä ovat pinta-alaltaan suuremmat asuntotila, asuntoviljelystila ja viljelystila.

## Lähteet
Last Episode

**Last Episode** (aiemmin **Last Epitaph**) oli saksalainen levy-yhtiö, joka julkaisi levyjä mm. Damnationille, Behemothille ja Hermhille.

## Lähteet
Antofagastan alue

**Antofagastan alue** on yksi Chilen viidestätoista hallinnollisesta alueesta. Sen virallinen järjestysnumero on II ja pääkaupunki on Antofagasta. Vuoden 2017 väestönlaskennassa alueella oli 607&nbsp;534 asukasta. Sen pinta-ala on 126&nbsp;049	 neliökilometriä.
 
## Lähteet

## Aiheesta muualla

*Gore Antofagasta  (alueen kotisivut)
KNM Lougen (1863)

**KNM Lougen** oli Norjan laivaston vuonna 1863 vesillelaskettu puurunkoinen Glommen-luokan 2. luokan tykkivene.

## Valmistus

Alus tilattiin Hortenin laivastontelakalta, missä köli laskettiin telakkanumerolla 47. Alus laskettiin vesille 10. marraskuuta 1863.

## Lähteet
*

### Viitteet
Aleksandr Goldenveizer

**Aleksandr Borisovitš Goldenveizer** (; 10. maaliskuuta (J: 26. helmikuuta) 1875 Kišinjov (nyk. Chișinău, Moldova), Bessarabian kuvernementti, Venäjän keisarikunta – 26. marraskuuta 1961 Moskova, Neuvostoliitto) oli venäläinen pianisti, säveltäjä ja opettaja.

Aleksandr Goldenveizer (Goldenweiser) syntyi Kišinjovissa asianajajaperheeseen ja opiskeli Moskovan konservatoriossa pianonsoittoa Aleksandr Zilotin ja Pavel Pabstin johdolla ja sävellystä Sergei Tanejevin, Mihail Ippolitov-Ivanovin ja Anton Arenskin johdolla. Vuodesta 1906 lähtien hän alkoi opettaa Moskovan konservatoriossa, ja hänen piano-oppilaitaan olivat muiden muassa Dmitri Baškirov, Lazar Berman, Samuil Feinberg, Grigori Ginzburg ja Tatjana Nikolajeva. 

Goldenveizer kuuluu venäläisen pianokoulukunnan perustajiin. Hän sävelsi orkesteri- ja pianomusiikkia, jousikvartettoja ja näyttämömusiikkia (kolme oopperaa).

## Lähteet
Jyrki Mänttäri

**Jyrki Mänttäri**  (s. 12. tammikuuta 1970 Sippola) on suomalainen näyttelijä, joka on työskennellyt pääsääntöisesti Tampereen Työväen Teatterissa. 

## Ura
Mänttäri valmistui ylioppilaaksi vuonna 1989 ja teatteritaiteen maisteriksi Tampereen yliopiston näyttelijätyön laitokselta vuonna 1997. Koulutukseltaan hän on teatteritaiteen maisteri.

Mänttäri on näytellyt Tampereen Työväen Teatterissa vuodesta 1997 lähtien. Hän näytteli *[[Taivaan tulet (televisiosarja)|Taivaan tulet]]* -televisiosarjassa Ari Pasasta ja on vieraillut muiden muassa televisiosarjoissa *[[Pidetään yhtä]]* ja *[[Elämän suola]]*.

## Näytelmiä

#### Tampereen Työväenteatteri

* Vaimoke (1998)
* Rakas pappimme (1998)
* Pitkäjärveläiset (1999)
* Iltarusko (1999)
* Ellenin aika (1999)
* Julius Caesar (2000)
* Getsemane (2000)
* Puukkojunkkarit (2000)
* Tulitikkuja lainaamassa (2001)
* Elviksen keittiössä (2001)
* Kesäyön uni (2002)
* Saranat ja sardiinit (2002)
* Miehen kylkiluu (2002)
* Peter Pan (2003)
* Suu messingillä (2003)
* Niskavuoren nuori emäntä (2003)
* Tulisielu (2004)
* Suruttomat (2004)
* Suutari Aaltonen (2004)
* Odota pimeää (2004)
* Mullan alle (2005)
* Yön kosketus (2005)
* Nollaneljäviisi (2006)
* Viinin ja ruusujen aika (2006)
* Arne Anka (2006)
* Lehtikeisari (2007)
* Pähkähullu hotelli (2007)
* Putoavia enkeleitä (2007)
* Seitsemän veljestä (2008)
* Amadeus (2008)
* Paniikki (2008)
* Reviisori (2009)
* Komisario Koskinen (2009)
* Heinähattu, Vilttitossu ja Pamela-täti (2009)
* Todellinen löytö (2010)
* Huolimatomat (2010)
* Elokuu (2010)
* Anna Liisa (2011)
* Urakkaporukka (2012)
* Lento (2012)
* Harhaoppinen (2013)
* Prinsessa (2013)
* Kulkuri (2013)
* Näillä palkoilla ei makseta! (2013)
* Yöllisen koiran merkillinen tapaus (2014)
* Pekka Töpöhäntä (2014)
* Vanhan naisen vierailu (2014)
* Taivaslaulu (2015)
* Kohtalon tango (2015)
* Papparaisen uni (2016)
* Kilpakosijat (2016)
* Viiran Laten synttärietkot (2016)
* Viita 1949 (2016)
* Mielensäpahoittajan Suomi (2017)
* Viulunsoittaja katolla (2017)
* Jykevää on rakkaus: Agents-musiikkikomedia (2017)
* Tytöt 1918 (2018)
* Billy Elliot (2018)
* Myrsky (2019)
* Poikabändi (2019)
* Juhannustanssit (2019)
* Jeppe Niilonpoika (2020)

#### Muualla

* Munaako herra ministeri (2000, Helsingin Kaupunginteatteri)
* Carmen ja ihmisten kaupunki (2002, Tanssiteatteri MD)
* Kivenpyörittäjän kylä (2008, Mikkelin teatteri)
* Villisorsa (2011, Lahden kaupunginteatteri)
* Tankki täyteen (2015, Tampereen Komediateatteri)
* Reinikainen (2016, Tampereen Komediateatteri)
* Komisario Koskinen ja pahanpuhujat (2022, Tampereen Komediateatteri)

Lähde :, ellei toisin mainita.

## Filmografia
### Elokuvat

### Televisiosarjat

## Lähteet

## Aiheesta muualla
* Jyrki Mänttäri - Näyttelijäliitto
Rautela

**Rautela** on kylä Somerolla. Kylä sijaitsee Hämeen Härkätien (yhdystie 2810) varrella, Rautelanjärven rannalla noin viisi kilometriä Somerolta Kosken suuntaan. Sen naapurikyliä ovat Pusula lännessä, Pappila idässä, Kimala ja Saarentaka etelässä ja Sylvänä pohjoisessa. 

Kylän väkiluku vuonna 2011 oli 114, mikä teki siitä Someron 47 varsinaisesta kylästä väkiluvultaan 22. suurimman.  2000-luvulla kylässä ei ole omia palveluita. 1950-luvulla kylässä on ollut kauppa. Nykyisin kylä kuuluu Pyölin postinumeroalueeseen.

## Luonto
Paimionjoen yläjuoksun järvireitti kulkee kylän eteläpuolitse. Kokonaan kylän rantaosuudelle jää Rautelanjärvi. Idässä kylän alueelle jää osa Saarentaanjärvestä ja lännessä osa Pusulanjärvestä. Saarentaan- ja Rautelanjärvien välissä on ruopattu Rautelankoski, jonka luona Rautelanjärvessä on Kertunsalon saari. Kosken kohdalla on ollut luonnonkaunista harjumaastoa, jota kuitenkin 1970-luvulla alkanut soranotto on muuttanut. Pohjoisessa kylän alue ulottuu Paimionjoen pohjoisen sivujoen Jaatilanjoen varteen.

## Historia ja rakennettu ympäristö
Rautela on ollut 1790-luvulle asti samaa jakokuntaa viereisen Pusulan kylän kanssa, joka pienempänä kylänä todennäköisesti on Rautelan tytärkylä. Kylän vanha tontti on sijainnut Hämeen Härkätien varressa, missä edelleen tien kahden puolen ovat Suutelan ja Knaapin eli Iso-Tuomolan talot. Etäämmälle 1900-luvun alkupuolella toimitetussa uusjaossa siirrettyjä kylän kantataloja ovat Vanha-Heikkilä ja Vähä-Tuomola. Taloista Härkätien varressa sijaitsevat Knaapi ja Suutela muodostavat maisemallisesti ja historiallisesti arvokkaat kokonaisuudet, ja myös tien pohjoispuolella omilla tiluksillaan vajan kilometrin päässä sijaitseva Vähä-Tuomola on historiallisesti ja maisemallisesti merkittävä.

## Lähteet
* 
* 

### Viitteet

## Aiheesta muualla
*
Atacaman alue

**Atacaman alue** on yksi Chilen viidestätoista hallinnollisesta alueesta. Sen virallinen järjestysnumero on III ja  pääkaupunki Copiapó. Vuoden 2017 väestönlaskennassa alueella oli 286&nbsp;168 asukasta. Sen pinta-ala on 75&nbsp;176 neliökilometriä.
 
Alue on saanut nimensä Atacaman aavikosta.

## Lähteet

## Aiheesta muualla
Coquimbo

**Coquimbon alue** on yksi Chilen viidestätoista hallinnollisesta alueesta. Sen virallinen järjestysnumero on IV ja  pääkaupunki La Serena. Vuoden 2017 väestönlaskennassa alueella oli 757&nbsp;586 asukasta. Sen pinta-ala on 40&nbsp;580 neliökilometriä.
 
## Lähteet

## Aiheesta muualla
Valparaíson alue

**Valparaíson alue** on yksi Chilen viidestätoista hallinnollisesta alueesta. Sen virallinen järjestysnumero on V ja pääkaupunki Valparaíso. Vuoden 2017 väestönlaskennassa alueella oli 1&nbsp;815&nbsp;902 asukasta ja sen pinta-ala on 16&nbsp;396 neliökilometriä.
 
## Lähteet

## Aiheesta muualla
Natural History Museum at Tring

**The Natural History Museum at Tring** on Natural History Museumin alainen museo, joka sijaitsee Tringissä Hertfordshiressä Itä-Englannissa.

Museon perusti Sir Walter Rothschild rakennuttamalla erityisesti sitä varten museorakennuksen omistamalleen maalle vuonna 1889. Hän sijoitti museoon keräämänsä ja ostamansa täytetyt eläimet ja eläinten nahat. Museo avattiin yleisölle vuonna 1892. Museon kokoelmiin kuuluu myös joitakin nykyään sukupuuttoon kuolleita eläinlajeja, kuten kvagga, pussihukka ja siivetönruokki.

Rothschild lahjoitti museon rakennuksineen Yhdistyneelle kuningaskunnalle 1937. Museon nimi oli pitkään Walter Rothschild Zoological Museum, kunnes Natural History Museum muutti nimen sen nykyiseen muotoon.

## Lähteet

## Aiheesta muualla
*Natural History Museum at Tring - kotisivu
Chuquisaca

**Chuquisaca** on yksi Bolivian yhdeksästä departementistä. Se sijaitsee maan keskisessä eteläosassa rajautuen pohjoisessa Cochabamban departementtiin, idässä Santa Cruzin departementtiin, etelässä Tarijan departementtiin ja lännessä Potosín departementtiin. Chuquisaca on pinta-alaltaan Bolivian toiseksi pienin departementti (51&nbsp;524&nbsp;km2) ja sen asukasluku oli 650&nbsp;600 vuonna 2010. Departementin pääkaupunki on noin 284&nbsp;000 asukkaan Sucre, joka on myös maan hallinnollinen pääkaupunki.

Andit kulkevat Chuquisacan poikki, joka sijaitsee myös osittain Amazonin sekä Río de la Platan valuma-alueilla. Chuquisacassa puhutaan enimmäkseen espanjaa sekä ketšuaa.

## Lähteet

## Aiheesta muualla
Maule

**Maulen alue** on yksi Chilen viidestätoista hallinnollisesta alueesta. Sen virallinen järjestysnumero on VII ja  pääkaupunki Talca. Vuoden 2017 väestönlaskennassa alueella oli 1&nbsp;044&nbsp;950 asukasta ja sen pinta-ala on 30&nbsp;296 neliökilometriä.
 
## Lähteet

## Aiheesta muualla
Kimala

**Kimala** on kylä Somerolla Paimionjoen vesistön eteläpuolella noin 10 kilometriä Somerolta Koskelle päin.  Kylän väkiluku vuonna 2011 oli 63, mikä teki siitä Someron 47 varsinaisesta kylästä väkiluvultaan 34. suurimman. Kimalan naapurikyliä ovat Ryhtä lännessä, Lahti, Pusula ja Rautela pohjoisessa, Saarentaka idässä sekä Syvänoja ja Häntälä etelässä.

## Palvelut
Kimala kuuluu Pyölin postinumeroalueeseen ja kylästä käydään koulua Pitkäjärven koulussa. Kylällä 2000-luvulla toimivia yksityisiä yrityksiä ovat parturikampaamo ja hammaslääkäri. Vielä 1950-luvulla kylässä toimi myös kauppa..

## Luonto
Kimalan kylä sijaitsee Paimionjoen yläjuoksun järvireittiin kuuluvan Pusulanjärven etelärannalla Paimionjoen ja Uskelanjoen välisellä vedenjakajalla. Maaperä on suurelta osin savea, jota paikoin puhkovat kalliosydämiset moreeniselänteet.

## Historia ja rakennettu ympäristö

Isossajaossa Kimala on ollut omana jakokuntanaan, mutta alun perin sen on päätelty olleen samaa jakokuntaa viereisten Ryhdän ja Kärilän ja vielä varhemmin keskiajalla myös vesistön pohjoispuolisten Pyölin ja Lahden kylien kanssa. Historialtaan Kimala on kartanokylä, johon rakennettiin säterikartano 1670-luvulla. 1700-luvulla nykyään Kimalan kartanona tunnettu kartano oli ajoittain jaettuna useampaan osaan. Lopullisesti kartano jaettiin kahtia vuonna 1826 osiin, jotka 1900-luvulla tunnettiin nimillä Kimala ja Kartano tai omistajasukujen mukaan Konsin ja Avellan. Vuosina 1868 ja 1869 liitettiin kylän ainoan kartanon ulkopuolisen talon Rekolan molemmat osatalot näihin. Osakartanoista Kartanon eli Avellanin päärakennus on muistitiedon mukaan 1840-luvulta ja muodostaa yhdessä entisen väentuparakennuksen kanssa maisemallisesti ja kulttuuri- ja rakennushistoriallisesti merkittävän kokonaisuuden. Kimalan eli Konsinin puiston ympäröimä päärakennus on perimätiedon mukaan 1730-luvulta ja on sekä maisemallisesti että kulttuuri- ja rakennushistoriallisesti erittäin merkittävä.

## Tunnettuja kimalalaisia
Tunnettuihin kimalalaisiin kuuluu Kimalan kartanosta kotoisin ollut, ensimmäisenä Suomessa hammaslääketieteen tohtoriksi väitellyt ja Helsingin yliopistossa hammaslääketieteen opettajana toiminut, ansioistaan vuonna 1915 professorin arvonimen saanut Hjalmar Avellan. Sukujuuria Kimalassa oli kirjailija Kaarlo Merimaalla, jonka  Kimalan kartanon toista puoliskoa omistaneesen Konsinin sukuun kuulunut äiti oli syntyisin Kimalan kartanosta. Samaan Konsinin sukuun kuului pappi ja valtiopäivämies Viktor Konsin, jonka isä, Someron kirkkoherra Henrik Konsin oli Kimalan kartanon toisen puoliskon ensimmäinen Konsin-sukuun kuulunut omistaja. Kimalasta oli kotoisin muusikko ja kirjailija Antti Toukkari, jonka isän perhe kuului Kimalan kartanon maille asutettuun Karjalan siirtoväkeen.

## Lähteet
* 
* 
* 

### Viitteet

## Aiheesta muualla
*
Los Ríos

**Los Ríosin alue** on yksi Chilen viidestätoista hallinnollisesta alueesta. Sen virallinen järjestysnumero on XIV ja pääkaupunki Valdivia. Vuoden 2017 väestönlaskennassa alueella oli 384&nbsp;837 asukasta. Sen pinta-ala on 18&nbsp;430 neliökilometriä.

## Lähteet

## Aiheesta muualla
Jorge Sanjinés

**Jorge Sanjinés Aramayo**  (s. 1936) on bolivialainen elokuvaohjaaja. Sanjinés on vakaumuksellinen vasemmistolainen, ja hänen elokuvansa on suunnattu köyhille ja työläisille, joita hän yrittää rohkaista taisteluun tasa-arvon ja vapauden puolesta. Hänen läpimurtoelokuvansa oli Yawar mallku, joka kertoo siitä miten Yhdysvaltojen toiminta vaikutti Bolivian intiaaneihin.

## Teoksia
*Sabinan kuolema (Ukamau) 1966 Ohjaus, käsikirjoitus
*Yawar mallku 1969 Ohjaus, käsikirjoitus
*Lyöty kansa (El coraje del pueblo) 1971 Ohjaus
*El enemigo principal 1973 Ohjaus
*Lluschi Caymanta, fuera de aquí 1977 Ohjaus 

## Lähteet

## Aiheesta muualla
*IMDB
K. R. Narayanan

**Kocheril Raman Narayanan** (; 27. lokakuuta 1920 – 9. marraskuuta 2005) oli intialainen poliitikko. Hän oli Intian kymmenes presidentti vuosina 1997–2002. Sitä ennen  Narayanan toimi Intian varapresidenttinä 1992–1997. Hän oli ensimmäinen kastittomiin eli Dalit-ryhmään kuuluva poliitikko, joka pääsi presidentiksi Intiassa.

## Lähteet
Pusula (Somero)

**Pusula** on kylä Somerolla Hämeen Härkätien (yhdystie 2810) varrella, Pusulanjärven rannalla noin viisi kilometriä Somerolta Kosken suuntaan. Sen naapurikyliä ovat Lahti lännessä, Rautela idässä, Kimala etelässä ja Sylvänä koillisessa. Kylän väkiluku vuonna 2011 oli 12, mikä teki siitä Someron 47 varsinaisesta kylästä väkiluvultaan toiseksi pienimmän..
__notoc__

## Historia ja rakennettu ympäristö
Pusula on ollut 1790-luvulle asti samaa jakokuntaa viereisen Rautelan kylän kanssa, joka isompana kylänä todennäköisesti on jakokunnan kantakylä. Kylän kantaloja ovat olleet Isotalo ja Larkki, joista jälkimmäinen edelleen sijaitsee kylän vanhalla tontilla Hämeen Härkätien varressa, mutta valtion virkatalona vuoteen 1936 toiminut  Isotalo on siirretty 1920-luvulla läheisen Pusumäen reunaan. Taloista Härkätien varressa sijaitseva Larkki on historiallisesti ja maisemallisesti merkittävä.

## Lähteet
* 
* 

### Viitteet

## Aiheesta muualla
*
Elimäen suuralue

**Elimäen suuralue** on yksi Kouvolan kaupungin kuudesta suuralueesta. Elimäen suuralue käsittää kokonaan entisen Elimäen kunnan alueet. Elimäen suuralueella asukkaita on noin 7 100. Elimäki on Kouvolan väkiluvultaan toiseksi pienin ja pinta-alaltaan neljänneksi suurin suuralue. 

Elimäen suuralue jakautuu neljään kaupunginosaan, joista kaksi on haja-asutusalueita ja kaksi taajamia. Suurin kaupunginosa on Koria yli 4 000 asukkaalla, Korian taajaman väkiluku on 4 050 (31.12.2017). Elimäen kirkonkylällä asukkaita on noin 2 049.

## Aluejako
### Kaupunginosat
*Elimäen kirkonkylä (51)
*Koria (52)
*Pohjois-Elimäki (53)
*Etelä-Elimäki (54)

### Tilastoalueet

Väkiluku on vuoden 2023 mukainen. 

### Kaupunginosien väestö vuonna 2012

* 51 - Koria (4 154 asukasta)
* 52 - Vilppula (1 025 asukasta)
* 53 - Elimäen kirkonkylä (2 049 asukasta)
* 54 - Villikkala (672 asukasta)

## Väestö
### Väestönkehitys

Vuosien 1980-2008 väestö koskee entistä Elimäen kuntaa.

## Lähteet
Dragon Age II

**Dragon Age II** on BioWaren kehittämä ja Electronic Artsin julkaisema roolipeli, joka on julkaistu maaliskuussa  OS X:lle, PlayStation 3:lle, Windowsille ja Xbox 360:lle.
Peli kuuluu *[[Dragon Age (pelisarja)|Dragon Age]]* -sarjaan ja on *[[Dragon Age: Origins]]in* seuraaja.

## Vastaanotto
Arvosteluja kokoavalla Metacritic-sivulla pelin arvosana oli 9. maaliskuuta 2011 84/100.

Peli on saanut IGN:n arvostelussa arvosanaksi 8.5/10.

## Kiistat
Valve poisti pelin myynnistä Steam-kauppapaikassa ensimmäisen lisäosan julkaisun jälkeen johtuen tavasta, jolla lisäosa oli ostettavissa pelin sisältä.

## Lisäosat
* *Legacy*
* *Mark Of The Assassin*

## Lähteet

## Aiheesta muualla
*
Lahden kartano

**Lahden kartano** voi tarkoittaa seuraavia:

* Fellmanin kartano eli *Lahden lkartano*, kartano Lahdessa
* Lahden kartano, kartano Somerolla
Antti Weckström

**Antti Weckström** (s. 22. helmikuuta 1982 Lappeenranta) on suomalainen jääkiekkopuolustaja, joka edustaa Suomi-sarjassa pelaavaa Imatran Ketterää, jonka kapteenina hän toimii. Weckström on pelannut aiemmin yhteensä 97 SM-liigaottelua kasvattajaseurassaan Saimaan Pallossa tehden kaksi syöttöpistettä. Jäähyminuutteja tuli 47.
## Ura
Weckström edusti SaiPan junioreita kevääseen 1999 asti, jonka jälkeen hän pelasi vuodet 1999–2001 HIFK:n A-nuorissa. Hän oli kaudella 1999–2000 tehoilla 2+12=14 joukkueen tehokkain puolustaja Mikko Kurvisen kanssa. Weckström voitti keväällä 2001 A-nuorten hopeaa. Hän palasi kaudeksi 2001–2002 SaiPaan, jossa Weckström teki liigadebyyttinsä ja pelasi kahdeksan runkosarjaottelua tehden yhden syöttöpisteen. Suurimman osan kaudestaan hän pelasi kuitenkin SaiPan A-nuorissa. Weckström oli tehoilla 6+27=33 koko A-nuorten SM-liigan puolustajien syöttöpörssin voittaja sekä pistepörssin toinen KalPan Matti Tiihosen jälkeen. Hän voitti keväällä 2002 A-nuorten mestaruuden.

Huhtikuussa 2002 Weckström teki vuoden mittaisen liigasopimuksen SaiPan kanssa. Hän pelasi tulokaskautensa SM-liigassa ja teki 50 runkosarjaottelussa yhden syöttöpisteen. Weckström pelasi myös vielä kymmenen ottelua A-nuorissa tehden niissä kuitenkin pelipaikkaan nähden kovat tehot 4+11=15. Kaudella 2003–2004 hän pelasi 39 SM-liigaottelua ilman tehopisteitä, kunnes Weckström siirtyi tammikuussa 2004 loppukaudeksi Mestis-joukkue KooKoohon. Siellä hän teki 14 runkosarjaottelussa tehot 1+4=5.

Kausi 2004–2005 oli Weckströmille välivuosi. Kaudella 2005–2006 hän pelasi Suomi-sarjaa Rovaniemen Kiekossa ja kauden 2006–2007 kestäneen välivuoden jälkeen Weckström on pelannut vuodesta 2007 samaa sarjaa Imatran Ketterässä. Kaudella 2009–2010 hänestä tuli joukkueen varakapteeni. Weckström voitti Ketterässä Suomi-sarjan mestaruuden vuonna 2009, mutta joukkue ei kuitenkaan noussut Mestis-karsintojen jälkeen sarjatasoa ylemmäs.
## Muuta
Weckström on toisen polven liigapuolustaja. Hänen isänsä Kari Weckström edusti omalla SM-liigaurallaan myös SaiPaa ja toimi kaudella 1983–1984 joukkueen kapteenina. Kari on toiminut pelaajauransa jälkeen vuosia SaiPan juniorivalmentajana ja vuodet 2007–2010 hän valmensi Ketterää, jossa Antti Weckström pelasi isänsä alaisuudessa. Nykyään Kari "Keni" Weckström valmentaa SaiPan D-98-junioreita.
## Tilastot

## Lähteet
*
*
*
*
### Viitteet
Henry Watson Fowler

**Henry Watson Fowler** (10. maaliskuuta 1858 Tonbridge – 26. joulukuuta 1933) oli englantilainen rehtori, leksikologi. Hän kirjoitti brittienglannin tyylioppaan *A Dictionary of Modern English Usage* ja oli yksi *Concise Oxford English Dictionaryn* kirjoittajista. Sanomalehti *[[The Times]]* kuvaili häntä sanasto-opin neroksi.

Fowlerin vanhemmat olivat kotoisin Devonista. Isä Robert Fowler oli pastori ja äiti Caroline, omaa sukua Watson. Robert Fowler oli valmistunut Cambridgen yliopistosta. Henryn syntymän aikaan hän opetti matematiikkaa Tonbridgessä, mutta perhe muutti pian Tunbridge Wellsiin. Henry oli seitsemästä lapsesta vanhin, ja isän kuoltua vuonna 1879 hän kantoi vastuun nuoremmista veljistään ja sisaristaan.

## Aiheesta muualla
*
Lurit (kansa)

**Lurit** ovat Iranin länsiosassa asuva lounaisiranilaisia murteita puhuva kansa. Heidän kotiseutunaan pidetään Luristanin historiallista maakuntaa, mutta lureja asuu myös Fārsissa ja muualla Iranissa. Yhteensä heitä arvioidaan olevan noin kaksi miljoonaa henkeä. Pieni noin 10&nbsp;000 hengen ryhmä asuu Irakissa. Uskonnoltaan lurit ovat šiialaisia.

Lurit ovat Länsi-Iranin muinaisen kantaväestön jälkeläisiä. Heidän läheisin sukukansansa ovat bahtijaarit. Keskiajalla Luristan oli itsenäinen atabekien suvun hallitsema valtio. Se liitettiin Iraniin lopullisesti 1700-luvulla.

Perinteisiä elinkeinoja ovat paimentolaisuuteen perustuva karjanhoito ja maanviljely. Nykyään suurin osa kansasta asuu kaupungeissa ja kylissä. Entinen heimojärjestelmä on väistymässä kaupungistumisen myötä.

## Lähteet

## Aiheesta muualla
Markku Talsi

**Markku Talsi** (s. 20. helmikuuta 1940 Suonenjoki) on entinen suomalainen jalkapalloilija.

Maalivahtina pelannut Talsi edusti urallaan Lahden Pallo-Miehiä 1958 ja Lahden Reipasta 1960–1963 ja 1965. Hän voitti Reippaassa Suomen mestaruuden 1963. Kaikkiaan Talsi pelasi neljän kauden aikana 86 mestaruussarjan ottelua. Talsi edusti Suomen maajoukkuetta yhdessä maaottelussa vuonna 1962.

## Lähteet
Turkka Tamminen

**Turkka Tamminen** (2. tammikuuta 1931 Turku – 23. lokakuuta 2022 Turku) oli suomalainen jalkapalloilija.

Välihyökkääjänä pelannut Tamminen edusti urallaan Turun Tovereita 1948–1955 ja 1958–1961 sekä Turun Pyrkivää 1956–1957 ja 1965–1966. Kaikkiaan hän pelasi kuuden kauden aikana 87 mestaruussarjan ottelua, joissa hän teki 19 maalia. Suomensarjassa Tamminen teki 41 maalia. Paras saavutus oli vuonna 1954 viides sija mestaruussarjassa.

Tamminen pelasi Suomen maajoukkueessa vuosina 1953–1958 kolme maaottelua.

Tamminen oli mukana useissa TUL:n liitto-otteluissa, seitsemässä B-maaottelussa ja pelasi kansainvälisissä turnauksissa Euroopassa. Jääpallossa tuli Varsinais-Suomen piirin mestaruuksia. Tamminen toimi vuosina 1961–1963 TuTo:n valmentajana ja ohjasi myöhemmin Vasaramäen nappulajoukkuetta. Tamminen oli ammatiltaan laattamies. Hän harrasti puutarhanhoitoa. Hänen kotikuntansa oli Turku.

## Lähteet
Juhani Tapola

**Markku Seppo Juhani Tapola** (s. 1. huhtikuuta 1948 Kotka) on entinen suomalainen jalkapalloilija.

Oikeana laitahyökkääjänä pelannut Tapola edusti koko uransa ajan Valkeakosken Hakaa 1967–1975. Hän voitti seurassa Suomen Cupin 1969. Kaikkiaan Tapola pelasi kahdeksan kauden aikana 128 mestaruussarjan ottelua, joissa hän teki 28 maalia.

Tapola pelasi Suomen maajoukkueessa vuonna 1972 kaksi maaottelua, joissa hän teki yhden maalin.

## Lähteet
Toni Tervonen

**Toni Tervonen** (s. 14. maaliskuuta 1977 Helsinki) on entinen suomalainen jalkapalloilija. Hän oli pelipaikaltaan keskuspuolustaja.

Tervonen edusti urallaan Kuopion Palloseuraa 1994–1997, Finnairin Palloilijoita 1997–1998, norjalaista FK Haugesundia 1999, Kotkan Työväen Palloilijoita 2000 ja FC Jokereita 2001–2002. Kaikkiaan Tervonen pelasi viiden kauden aikana 75 Veikkausliigan ottelua, joissa hän teki kaksi maalia. Ykkösessä hän pelasi 58 ottelua ja teki seitsemän maalia.

Tervonen pelasi maajoukkueessa vuosina 1996–1999 neljä maaottelua, joissa hän teki yhden maalin.

## Lähteet
Bahtijaarit

**Bahtijaarit** ovat Iranin lounaisosassa asuva persiaa ja lounaisiranilaisia murteita puhuva etninen ryhmä. Osa heistä puhuu kaškaimurretta muistuttavaa turkkilaista kieltä. Uskonnoltaan bahtijaarit ovat šiialaisia.

Bahtijaareja arvioidaan olevan noin 800&nbsp;000 henkeä. Heidän tärkein asuinalueensa on Luristanin historiallinen maakunta. Osa bahtijaareista asuu Teheranin ja Qomin seuduilla sekä Khorasanin historiallisessa maakunnassa.

Lähimpiä sukukansoja ovat lurit ja kurdit. Bahtijaarien heimoliiton oletetaan syntyneen 1100–1200-luvuilla. He liittyivät Iranin valtakuntaan lopullisesti 1700-luvulla. Myöhemmin bahtijaareilla on ollut huomattava vaikutus maan poliittiseen elämään.

Perinteinen elinkeino on paimentolaisuuteen perustuva karjanhoito. Nykyään paimentolaisia on noin kolmasosa kansasta. Loput viljelevät maata tai asuvat kaupungeissa. Monet työskentelevät Iranin öljyteollisuuden palveluksessa.

## Lähteet

## Aiheesta muualla
Wilfred Benitez

**Wilfred Benitez** (s. 12. syyskuuta 1958) oli puertoricolainen nyrkkeilijä, joka nousi uransa aikana kolmen painoluokan maailmanmestariksi. Hän voitti ensimmäisen mestaruutensa välisarjassa tiukasti jaetuin pistein Carlos Palominolta 14. tammikuuta 1979 ja puolusti sitä voitokkaasti kerran Harold Westonia vastaan 25. maaliskuuta. Vielä saman vuoden loppupuolella 30. marraskuuta hän kohtasi Sugar Ray Leonardin mestaruusottelussa, joka oli ensimmäinen raskaansarjan ulkopuolella käyty titteliottelu, jonka kamppailijoille maksettiin yli miljoonan dollarin ottelupalkkio. Benitez menetti mestaruutensa teknisellä tyrmäyksellä viimeisessä, eli 15. erässä.

Benitez kävi urallaan 62 ottelua, joista voitti 53 (31 tyrmäyksellä) ja hävisi 8. Yksi ottelu päättyi tasapistein.

## Lähteet

## Aiheesta muualla
* Ammattilaisottelutilastot Boxrec.comissa .
Carl A. Wirtanen

**Carl Alvar Wirtanen** (11. marraskuuta 1910 Kenosha, Wisconsin – 7. maaliskuuta 1990 Santa Cruz, Kalifornia) oli yhdysvaltalainen tähtitieteilijä jolla oli suomalaiset sukujuuret. Hän löysi Apollo-asteroidin nimeltä 1950 DA 22. helmikuuta 1950. Se löydettiin 4. tammikuuta 2001 uudelleen ja julkaistiin uutena löytönä . Myöhemmin se tunnistettiin 1950 DA:ksi. Hänen mukaansa on nimetty lyhytjaksoinen komeetta 46P/Wirtanen, joka oli alun perin Rosetta-luotaimen kohde.

Nuorena Wirtanen kävi koulua paikallisissa julkisissa kouluissa. Wirtasen viulunsoitonopettaja vei hänet paikalliseen observatorioon katsomaan tähtiä hänen ollessaan 12-vuotias. Hän kiinnostui aiheesta ja opiskeli lisää tähtitiedettä sekä rakensi itselleen peilikaukoputken, jonka avulla hän tutki tähtiä.

Hän meni myöhemmin opiskelemaan Virginian yliopistoon jossa luki tähtitiedettä, matematiikkaa ja fysiikkaa. Hän suoritti siellä tieteellisen bachelor-tutkinnon (BS) vuonna 1936 ja master-tutkinnon (MA) vuonna 1939.

Opiskelunsa jälkeen hän meni Lick Observatorioon 1. lokakuuta 1941 observatorion avustavaksi havaitsijaksi. Vuoden kuluttua hänet värvättiin Kaliforniassa China Lakessä sijatsevaan laivaston Naval Ordnance Test Station -tutkimuslaitokseen tekemään ballistisia tutkimuksia, koska Yhdysvallat oli joutunut mukaan toiseen maailmansotaan. Hän palasi sodan jälkeen 1. lokakuuta 1946 takaisin Lick Observatorioon, jossa hän jatkoi nyt vanhempana havaitsijana ja tutkimusavustajana. Hän jatkoi siellä 32 vuoden ajan ja osallistui useisiin tähtitieteellisiin tutkimuksiin, kunnes siirtyi eläkkeelle vuonna 1978.

Hän kuoli 7. huhtikuuta 1990 Santa Cruzissa Kaliforniassa.

## Carl Alvar Wirtasen löytämät asteroidit

## Lähteet

## Aiheesta muualla
*  
* 
*
For Your Entertainment

__NOTOC__
**For Your Entertainment** on Adam Lambertin ensimmäinen studioalbumi, joka julkaistiin 23. marraskuuta 2009. Albumilta on julkaistu kolme singleä: "For Your Entertainment", "Whataya Want from Me" ja "If I Had You".

Suomessa se ylsi virallisen albumilistan sijalle 5.

## Kappaleet
#
#
#
#
#
#
#
#
#
#
#
#
#

### Kansainvälinen -ja kiertuepainos
#
#
#
#
#
#

## Arvostelut
* Metacritic: 71/100
* Allmusic: 
* Entertainment Weekly: B+
* Rolling Stone: 

## Lähteet
Saksan keskuspankki

**Saksan keskuspankki** (*Deutsche Bundesbank*, joskus lyhyesti *Buba*) on Saksan liittotasavallan keskuspankki, jonka pääpaikka on Frankfurt am Mainissa. Se kuuluu Euroopan keskuspankkijärjestelmään. Keskuspankki on perustettu 26. heinäkuuta 1957.

## Presidentit
### Keskuspankkineuvoston puheenjohtaja (Zentralbankrat)
* 1948–1957: Karl Bernard
* 1948–1957: Wilhelm Vocke

### Keskuspankin pääjohtajat

## Lähteet

## Aiheesta muualla

* www.bundesbank.de
Kamputsean kansallisen liiton kuninkaallinen hallitus

**Kamputsean kansallisen liiton kuninkaallinen hallitus** (, **GRUNK**) oli  Kambodžan  maanpaossa toimiva varjohallitus, joka perustettiin 5. toukokuuta 1970. Sen perusti Kambodžan kansallinen yhtenäisyysrintama, johon kuului maanpaossa olevan kuningas Norodom Sihanoukin kannattajia sekä radikaaleja punakhmerejä. Sihanouk asettui valtionpäämieheksi ja nimitti tukijansa Penn Nouthin pääministeriksi. Khieu Samphanista tuli varapääministeri ja armeijan ylipäällikkö, vaikka sotajoukkojen komentamista hoiti käytännössä Pol Pot. Hu Nim ja Hou Yuon hoitivat muita ministerintehtäviä. GRUNK ilmoitti, että se ei ole varsinainen pakolaishallitus, koska Khieu Samphan joukkoineen toimi Kambodžassa. Sihanouk joukkoineen pysyi pääosin Kiinassa, mutta vieraili ajoittain Kambodžassa niillä alueilla, jotka olivat GRUNKin hallinnassa. Punaiset khmerit ottivat pian vallan GRUNKissa, ja vuoden 1973 loppuun mennessä kuningasmieliset oli puhdistettu pois johtotehtävistä.

## Lähteet
Pradal serey

**Pradal serey** on perinteinen Kambodžassa harjoitettu  nyrkkeilylaji, josta on todisteita jo 800-luvulta. Se on nykyäänkin suosittu urheilumuoto, ja siinä voittaja selviää joko tyrmäyksellä tai tuomariäänin. Khmerien perinteinen paini on kolmieräinen, ja ottelun voi voittaa selätyksellä. Perinteisiä kamppailuja järjestetään kambodžalaisena uutenavuotena ja muina perinteisinä juhlapäivinä.

Punaisten khmerien valtakaudella Pradal serey unohdettiin lähes täysin, mutta vuodesta 1979 sen opetus on jälleen hitaasti lisääntynyt. Opetusta annettiin aluksi yksityiskouluissa, ja vuodesta 2003 alkaen hallitus on tukenut lajia osana kansallista kulttuuriperintöä.

## Lähteet
Col du Sanetsch

**Col du Sanetsch** (, aiemmin ) on alppisola Sveitsissä, Bernin Alpeilla, Valais'n kantonissa, Savièsen kunnassa. Solan korkeus on 2&nbsp;252 metriä. Rhôneen laskeva Morgejoki saa alkunsa solan eteläpuolelta. Vastaavasti Saanen yksi alkujoki Sarine laskee pohjoiseen.
 
Sola on vanha kulkureitti Valais'n kantonista, Sionista seudulta, Bernin kantoniin, Saanen laaksoon, Gstaadin seudulle. Kinttupolku solaan on rakennettu 1800-luvulla. 

Kraftwerk Sanetsch AG rakensi 1960-luvun alussa solan pohjoispuolelle voimalaitoksen ja patojärven (, ). Voimalaitoksen teho on 18 MW. Rakennustöiden yhteydessä solan yli etelästä rakennettiin tie. Solalle ja patojärvelle on postiautoyhteys Sionista kesäisin sekä viikonloppuisin syksyllä. Pohjoisesta padolle on köysirata, jolla on säännöllinen liikenne kesäkuulta lokakuulle.  

Solan ensimmäinen majatalo () avattiin vuonna 1885. Col du Sanetsch on kesäisin suosittu retkeilykohde, jossa on hotelli.  Myös patojärvellä on hotelli-ravintola. 
 
## Lähteet
* 
*
*

### Viitteet

## Aiheesta muualla

*Erään pyöräilijän Sanetsch-matkasivu
Axel Weber

**Axel Alfred Weber** (8. maaliskuuta 1957 Kusel, Rheinland-Pfalz, Saksan liittotasavalta) on Saksan keskuspankin pääjohtaja 30. huhtikuuta 2011 asti. Hän astui tehtävään 30. huhtikuuta 2004, ja hänen kautensa olisi kestänyt vuoteen 2012.

Weberin sanotaan lähteneen pankista ovet paukkuen, sillä hän ei mielestään saanut riittävästi tukea liittokansleri Angela Merkeliltä. Virallisesti syyksi ilmoitetaan henkilökohtaiset syyt. Aiemmin häntä pidettiin vahvana ehdokkaana Euroopan keskuspankin EKP:n seuraavaksi johtajaksi. Hänen arveltiin siirtyvän Saksan suurimman yksityispankin Deutsche Bankin palvelukseen. Weber on kannattanut vahvaa euroa ja alhaista inflaatiota ja arvostellut EKP:n politiikkaa tukea vaikeuksiin joutuneita euromaita näiden velkakirjoja ostamalla. 

Hän on ollut vuodesta 2012 UBS AG:n ja vuodesta 2014 UBS Group AG:n hallitusten puheenjohtaja.

## Lähteet
Suruadressi

**Suruadressi** on perinteinen adressi, jolla kunnioitetaan vainajan muistoa ja otetaan osaa omaisten suruun. Suruadressi on painettu kaksiosainen kaavake, joka pannaan kirjekuoreen. Siinä on kansilehti, välilehti ja silkkinyöri. Välilehteen kirjoitetaan muistosanat ja osanotot.

Suruadressin voi toimittaa vainajan tai omaisen kotiin tai muistotilaisuuden osoitteeseen, ja sen voi kirjoittaa yksin tai muiden ihmisten kanssa. Sen voi lähettää heti kuolintiedon tultua tai hautajaisten edellä, ja sitä käytetään yleensä silloin, kun lähettäjä ei itse osallistu hautajaisiin.

Suruadressit luetaan tavallisesti muistotilaisuudessa. Adressien luku aloitetaan sanoilla "N. N.:n muistoa ovat kunnioittaneet...", minkä jälkeen luetaan kustakin adressista muistovärssy ja osanottajien nimet.

## Lähteet
Robert P. Prys-Jones

**Robert P. Prys-Jones** on brittiläinen lintutieteilijä.

Prys-Jones valmistui eläintieteen kandidaatiksi Nottinghamin yliopistosta 1970 ja väitteli filosofian tohtoriksi lintujen biologiasta Oxfordin yliopiston Linacre Collegesta 1977. Vuosina 1974–1978 hän toimi Royal Societyn tutkimusavustajana Seychellien Aldabran tutkimusasemalla. 1979–1980 Prys-Jones työskenteli tutkijana Queenslandin yliopiston eläintieteen laitoksella Australiassa. 1980–1982 hän oli tutkijana Stirlingin yliopiston biologian laitoksella Britanniassa, 1982–1987 lehtorina Kapkaupungin yliopiston eläintieteen laitoksen Percy Fitzpatrick Institute of African Ornithology&nbsp;-tutkimusinstituutissa, 1987–1992 The British Trust for Ornithologyn suistoyksikön (Estuaries Unit) johtajana Thetfordissa, ja vuodesta 1992 alkaen Natural History Museumin eläintieteen osaston lintukokoelmien hoitajana.

Vuonna 2003 Prys-Jones tutki perusteellisesti Richard Meinertzhagenin lintukokoelman Natural History Museum at Tringissä yhdessä Pamela C. Rasmussenin kanssa. He havaitsivat Meinertzhagenin väärentäneen ja varastaneen osan kokoelmansa näytteistä.
## Lähteet
*Tutkijasivu 
*Natural History Museum ''Bird Collection fraud''
Death Solution Productions

**Death Solution Productions** on puolalainen levy-yhtiö, joka keskittää toimintansa black -ja death metal -musiikkiin. Se on julkaissut muun muassa yhtyeiden MasseMord ja Hell-Born albumeita.

## Aiheesta muualla
* Death Solution Productions spirit-of-metal.com -sivustolla